Surpriză la Miami Open. Holger Rune a suferit o înfrângere usturătoare
Tenismanul danez Holger Rune, numărul şapte mondial, a fost învins fără drept de apel de maghiarul Fabian Marozsan, cu 6-1, 6-1, duminică, într-un meci din runda a doua a turneului ATP Masters 1.000 de la Miami (Florida), dotat cu premii totale de 8.995.555 de dolari.
Marozsan (57 ATP) este la a treia sa victorie în faţa unui jucător din top 10 mondial, după ce anul trecut i-a învins pe norvegianul Casper Ruud (9 ATP) la Shanghai şi pe spaniolul Carlos Alcaraz (2) la Roma.
Italianul Jannik Sinner, numărul trei mondial şi finalistul de anul trecut, a avut nevoie de trei seturi pentru a trece de olandezul Tallon Griekspoor, scor 5-7, 7-5, 6-1.
Britanicul Andy Murray, campion la Miami Open în 2009 şi 2013, s-a oprit în turul al treilea, învins de cehul Tomas Machac, cu 5-7, 7-5, 7-6 (7/5).
Rusul Daniil Medvedev, deţinătorul titlului, s-a impus în faţa britanicului Cameron Norrie cu 7-5, 6-1 şi s-a calificat în optimi.
Francezul Adrian Mannarino, care va fi principalul favorit la Ţiriac Open, luna viitoare, a pierdut în turul secund, în faţa germanului Yannick Hanfmann, 6-3, 6-7, 4-6, şi alţi participanţi la competiţia de la Bucureşti fiind eliminaţi de la Miami Open: Tallon Griekspoor, Denis Shapovalov.